சௌதியின் அரேபியர்கள் குறித்து பேச்சு நகர்ந்தது. அவர்களை அறியும் வகையில் உள்ளார்ந்த கேள்விகளை கேட்டார். நானும்அவர்களில் பெரும் பான்மையோரின் தன்மைகளைப் பற்றிச் சொல்லத் தொடங்கினேன். அவர் களது தன்மைகளை ஒவ்வொன்றாக விவரிப்பதைவிட, ஒட்டுமொத்தமாக ஓர் நிலையின் அடியில் குவித்து, சித்திரத்தை எழுப்பிக் காட்டிவிடுவது எளிது. ஓர் பெண்ணின் நிர்வாண நிலையை அமெரிக்க ஆணின் முகத்தில் ஏற்றி வரையப்பட்ட நவீன வரைப்படம் ஒன்றை ஓர் அமெரிக்க மெகஸீ னில் பார்த்த ஞாபகம்! அதையே கொஞ்சம்மாற்றி, அந்த ஆணின் முகம் இன்றைய நவீன அரேபியரின் முகமாக திருத்தி, பேச்சி னூடே தி.ஜா.க்கு வரைந்து காட்டினேன். ரசித்தார்! ரசிப்பதற்கு அடையாளமாக அவரும் அதையொட்டிய பேச்சில் பங்கெடுத்தார்.